open-index/open-wikipedia-markdown huggingface dataset:
Johnston (atol)

náhľad|Johnstonov atol

**Johnston** alebo **Johnstonov atol** je atol s rozlohou 2,6 km2 v severnom Tichom oceáne nachádzajúci sa okolo  juhozápadne od Havaja. Je zložený zo štyroch ostrovov na koralovom útese, dvoch prírodných ostrovov Johnstonovho ostrova a Pieskového ostrova (*Sand Island*) a dvoch umelých East (Akau) a North (Hikina), ktoré vznikli ťažbou koralov. Povrch ostrova je plochý, najvyšší bod (*Summit Peak*) dosahuje výšku 5 m nad morom. Nachádza sa v časovom pásme UTC-10. Geografické súradnice: 16° 45' severnej šírky a 169°30' západnej dĺžky. Administratívne patrí ku Spojeným štátom.

Atol bol objavený 10. decembra 1807 kapitánom Jamesom Johnstonom, po ktorom dostal meno. Dňa 2. septembra 1796 na ostrove pristála plachetnica pod velením Josepha Pierponta, ale atol nijak nepomenovala. Pre svoje ložiská guána bol atol v júni 1858 obsadený súčasne Havajským kráľovstvom i USA. Zásoby guána boli vyčerpané už na konci 80. rokov 19. storočia. Od roku 1926 boli ostrovy spravované americkým Ministerstvom poľnohospodárstva ako vtáčia rezervácia. V roku 1934 nad nimi prevzalo kontrolu námorníctvo a v roku 1948 vojenské letectvo. V 50. a 60. rokoch 20. storočia bol atol využívaný USA ako oblasť testov jadrových zbraní a raketová základňa. Skúšali sa podzemné aj povrchové výbuchy. Až do konca roku 2000 bol Johnstonov atol využívaný ako sklad chemických zbraní. Ich zničenie bolo už skončené, ku konečnému vyčisteniu atolu malo dôjsť v roku 2004.

Je to nezačlenené zámorské územie USA (*unincorporated territory*), spravované Službou pre rybné hospodárstvo a živú prírodu (*Fish and Wildlife Service*) amerického Ministerstva federálnej pôdy (*Department of the Interior*) ako súčasť systému ochrany živej prírody (*Baker and Howland Islands National Wildlife Refuge*). Johnstonov atol sa zaraďuje medzi tzv. Menšie odľahlé ostrovy USA (*United States Minor Outlying Islands*). Skoro celú časť najväčšieho ostrova pokrýva letisko.

## Galéria

Johnston Atoll.png|Satelitná snímka
Growth of Johnston Island.svg|Schéma rozširovania ostrova


## Referencie


## Iné projekty

Kategória:Spojené štáty americké
Kategória:Oblasti testov jadrových zbraní
Kategória:Atoly Tichého oceánu
Kingmanov útes

náhľad|Kingmanov útes
[náhľad|Holý kúsok pevniny na Kingmanovom útese (október [2003)]]
**Kingmanov útes** (ang. *Kingmanreef* alebo *Kingman Reef*) je neobývaný koralový útes s rozlohou  v severnom Tichom oceáne. Patrí medzi severné ostrovy Line. Nachádza sa asi 1 500 km juhozápadne od Havaja. Rozkladá sa v časovom pásme UTC-11. Útes je pozostatkom koralového atolu s hlbokou vnútornou lagúnou. Maximálna nadmorská výška dosahuje 1 m, preto je väčšinu roku zaplavený. Geografické súradnice: 6° 24' severnej šírky, 162° 24' západnej dĺžky.

Útes objavil 14. júna 1798 americký kapitán Edmund Fanning. V námorných mapách bol útes vyznačený ako „*Danger Island*“ (v preklade „nebezpečná skala“). Útes preskúmal a popísal až kapitán W. E. Kingman v roku 1853. USA formálne anektovali ostrov až 10. mája 1920. V rokoch 1937 a 1938 bola lagúna využívaná pre medzipristátie hydroplánov pri letoch medzi Havajom a Americkou Samoou. Do roku 2001 Kingmanov útes spravovalo americké námorníctvo. V januári 2001 bol prehlásený štátnou prírodnou rezerváciou.

Je to nezačlenené územie Spojených štátov (*unincorporated territory*), spravované Službou pre rybné hospodárstvo a živú prírodu (*Fish and Wildlife Service*) amerického Ministerstva federálnej pôdy (*Department of the Interior*) ako súčasť systému ochrany živej prírody (*Kingman Reef National Wildlife Refuge*). Kingmanov útes je tiež zaradený medzi tzv. Menšie odľahlé ostrovy USA (*United States Minor Outlying Islands*).

## Referencie

## Iné projekty

Kategória:Spojené štáty americké
Federálny dištrikt

**Federálny dištrikt** je označenie vyššej územno-správnej jednotky v niektorých federatívnych štátoch. Tieto celky nie sú považované za rovnoprávne celky týchto federácií ani ich nie je možné s nimi porovnávať, ale ide o samostatné entity pod priamou správou federálnej vlády, ktorá tu obyčajne sídli. Takto sa zabraňuje spolkovým štátom, aby ktorýkoľvek z nich získal nepatričný vplyv na federálne záležitosti.

## Príklady federálnych dištriktov
*  brazílske hlavné mesto Brazília ako *[[Distrito Federal do Brasil]]* 
*  argentínske hlavné mesto Buenos Aires, ktoré nespadá pod žiadnu z argentínskych provincií
*  venezuelské hlavné mesto Caracas 
*  kolumbijské hlavné mesto Bogota 
*  mexické hlavné mesto Ciudad de México
*  dominikánske hlavné mesto Santo Domingo 
*  hlavné mesto Spojených štátov Washington, D.C.
*  región dištrikt Brčko spravujú spoločne obidve republiky štátu Bosna a Hercegovina 

Kategória:Administratívne členenie
Kategória:Federácie
Južné Fínsko

**Južné Fínsko** je fínska provincia. Susedí s provinciami Západné Fínsko a Východné Fínsko a tiež s Fínskym zálivom a Ruskom.

Má rozlohu  a žije tu 2,1 milióna obyvateľov.

## Kraje
Provincia Južné Fínsko sa delí na 6 krajov:

* Etelä-Karjala (Južná Karélia)
* Päijät-Häme
* Kanta-Häme
* Uusimaa
* Itä-Uusimaa (Východná Uusimaa)
* Kymenlaakso

Ďalej sa provincia Južné Fínsko delí na 86 obcí.

## Iné projekty

## Externé odkazy
* Provincia Južné Fínsko  - Oficiálna stránka

Kategória:Provincie vo Fínsku
Východné Fínsko

**Východné Fínsko** je fínska provincia. Hraničí s provinciami Oulu, Západné Fínsko a Južné Fínsko a tiež susedí s Ruskom.

Má rozlohu  a žije tu 588-tisíc obyvateľov.

## Kraje

Provincia Východné Fínsko sa delí na 3 kraje:

* Pohjois-Karjala (Severná Karélia)
* Pohjois-Savo (Severné Savo)
* Etelä-Savo (Južné Savo)

Ďalej sa provincia Východné Fínsko delí na 64 obcí.

## Iné projekty

## Externé odkazy
* Provincia Východné Fínsko  - Oficiálna stránka

Kategória:Provincie vo Fínsku
Oulu (provincia)

**Oulu** je fínska provincia. Hraničí s provinciami Laponsko, Západné Fínsko a Východné Fínsko a taktiež susedí s Ruskom a Botnickým zálivom.

Má rozlohu  a žije tu 461-tisíc obyvateľov. Sídlom provincie je mesto Oulu.

## Kraje
Provincia Oulu sa delí na 2 kraje:

* Pohjois-Pohjanmaa (Severná Pohjanmaa)
* Kainuu

Ďalej sa provincia Oulu delí na 47 obcí.

## Iné projekty

## Externé odkazy
* Provincia Oulu  - Oficiálna stránka

Kategória:Provincie vo Fínsku
Chitín

[náhľad|Štruktúra molekuly chitínu, zobrazuje dve jednotky [N-acetylglukozamín|''N''-acetylglukozamínu, ktoré pokračujú vo formovaní dlhej reťaze]]
**Chitín** (C8H13O5N)n je mikrokryštalický polysacharid s obsahom dusíka, ktorý sa nachádza v organizme mnohých bezstavovcov – hlavne hmyzu a z ktorého je vybudovaná vonkajšia kostra hmyzu. Nachádza sa aj v niektorých hubách, pavúkoch a morských živočíchoch, ako napr. v kraboch. 

Chitín je prírodným fibrínom, je netoxický a nemá vedľajšie účinky. Jeho molekula a štruktúra je veľmi podobná celulóze, pretože chitín obsahuje N-acetyl-glukozamínové zvyšky, ktoré sú navzájom pospájané β(1-4) glykozidovými väzbami. Táto látka sa od celulózy odlišuje tým, že každá hydroxylová skupina na druhom uhlíku glukózy je nahradená acetamidovou skupinou. Chitín sa nerozpúšťa v alkohole, slabých kyselinách ani zásadách. Tráviace enzýmy živočíchov ho nedokážu rozštiepiť. Pri niektorých potravinárskych technológiách (spracovanie morských krabov) sa získava veľa odpadového chitínu, ktorý sa môže využiť ako substrát na čistenie odpadových vôd, pri liečení popálenín i hojení rán. Bunková stena buniek húb tiež obsahuje chitín v minoritnom množstve, ktorý sa však nevyskytuje v bunkách vyšších rastlín.

## Referencie

## Iné projekty

Kategória:Polysacharidy
Kategória:Acetamidy
Lise Meitnerová

**Lise Meitnerová** (* 7. november 1878, Viedeň, Rakúsko-Uhorsko – † 27. október 1968, Cambridge, Spojené kráľovstvo) bola rakúska fyzička a chemička. Spolu s Ottom Hahnom a Fritzom Strassmannom objavila štiepenie uránu.

## Život
thumb|left|Otto Stern, Lise Meitner (1937)
V roku 1906 ukončila štúdium fyziky a chémie na univerzite vo Viedni. Vedeckú činnosť začala v laboratóriu Otta Hahna v Berlíne. V rokoch 1912 až 1915 pracovala v Ústave teoretickej fyziky berlínskej univerzity a od roku 1917 do roku 1938 pracovala v Ústave cisára Wilhelma.

V roku 1938 utiekla z Nemecka kvôli rasistickým zákonom cez Dánsko do Švédska, kde pracovala v Nobelovom ústave a v Ústave Švédskej akadémie vied.

Jej vedecké práce patria do oblasti jadrovej fyziky a jadrovej chémie. Spolu s Hahnom objavila v roku 1917 protaktínium a postupne aj ďalšie rádioaktívne atómy. Vypracovala presné metódy merania energetického spektra elektrónov emitovaných pri beta rozpade a je spoluobjaviteľkou štiepenia uránu.

Koncom roku 1938 Hahn uskutočnil v Berlíne pokusy, ktorými sa dokázalo, že pri bombardovaní uránu neutrónmi vzniká prvok bárium ležiaci na 56. mieste Mendelejevovej tabuľky. Na výraz protestu proti rasovým zákonom však Hahn odoslal svoje výsledky Meitnerovej do Švédska skôr, než sa o tom dozvedel ktokoľvek z jeho spolupracovníkov. Meitnerová so svojím synovcom Ottom Frischom tento nový objav správne vysvetlili. Nový jav dostal názov delenie, alebo štiepenie atómového jadra.

Od roku 1963 žila Lise Meitnerová v Anglicku, kde aj zomrela.

## Zdroje
Kvasnica, J.: Priekopníci modernej fyziky. Smena, Bratislava, 1987, 164 s.

## Iné projekty

Kategória:Osobnosti z Viedne
Kategória:Rakúski chemici
Kategória:Rakúski fyzici
Kategória:Švédski chemici
Kategória:Švédski fyzici
Kategória:Fyzici židovského pôvodu
Kategória:Švédske osobnosti židovského pôvodu
Kategória:Absolventi Viedenskej univerzity
Kategória:Držitelia Radu Pour le Mérite
Kategória:Členovia Kráľovskej spoločnosti
Kategória:Členovia United States National Academy of Sciences
Kategória:Členovia American Academy of Arts and Sciences
Kategória:Členovia Kráľovskej švédskej akadémie vied
Kategória:Osobnosti na nemeckých poštových známkach
Kategória:Ženy vo fyzike
Kategória:Ženy v chémii
Kategória:Členovia Göttingenskej akadémie vied
Chersonézos (mesto)

**Chersonézos** () bolo významné starogrécke mesto, za vlády rímskeho cisára Augusta sa dostalo pod rímsky vplyv, neskôr bolo toto územie premenené na provinciu. V 3. stor. sa z tohto mesta preplavovali Góti do Malej Ázie, ktorú plienili. Potom sa mesto spoločne s bosporskými územiami vrátilo pod rímsku vládu. Po r. 395 územie pripadlo Arcadiovej ríši (Východorímska, Byzantská ríša).

V neskoršom období tu bola postavená pevnosť na ochranu pred vpádmi. Pod avarskými nájazdmi sa v 6. stor. byzantská (grécka) vláda obmedzila iba na kontrolu mesta a jeho bezprostredného okolia. V nasledujúcich storočiach sa územie Byzancie opäť rozšírilo. Po kolapse ríše počas dobytia Konstantinopola križiakmi a pod chazarským nátlakom sa byzantská vláda na Kryme rozpadla a padla aj samotná ríša. Po obnovení východorímskej (byzantskej) ríše v roku 1261 Krym definitívne pripadol divým hordám ázijských kmeňov spolu s mestom Chersonésos. Počas križiackych výprav Chersonésos od Byzantskej ríše dobyli a na určitú dobu získali Taliani, patril pod vládu Janova. Po Talianoch celý Krym dobyli Turci. Počas ich vlády začali Gréci na Kryme, ako aj v Malej Ázii upadať. 

Dnes je to významná archeologická lokalita na Kryme. Sú tu trosky skoro tritisíc rokov vyspelej gréckej civilizácie. 

## Iné projekty

## Externé odkazy
*University of Texas at Austin Institute of Classical Archaeology Chersonesos project 
*Bulletin of the Odessa Numismatics Museum
*National Preserve of Tauric Chersonesos, Sevastopol
*Cherson on Regnal Chronologies 
*Brief History of Antique Cities of Tauria and Their Coinage.
*Panorams of Chersonesos 
*Photo of Chersonesos  
*High resolution image of antique map of this region 
*Explore Chersonesos with Google Earth 
*Notes and Materials from Archaeological Excavation

Kategória:Starogrécke mestá
Kategória:Lokality Svetového dedičstva na Ukrajine
Kategória:Archeologické lokality na Ukrajine
Licitačná krabica

náhľad|200px|Licitačná krabica
**Licitačná krabica** alebo **bidding box** je krabica pomocou ktorého sa licituje v bridži.

Je to krabica, v ktorej sú umiestnené hlášky od 1 až po 7BT, tak že sa ľahko vyberá konkrétna hláška a ľahko sa založí späť  na svoje miesto do krabice. Ďalej sú tam sady kartičiek s hláškami *PAS* (zelená), *Kontra* (červená) a *Rekontra* (modrá). Okrem toho je tam ešte kartička s nápisom *Stop* a kartička s nápisom *Alert*. 

Kartičku *Stop* použijeme v prípade, že licitujeme hlášku skokom.  Kartičku *Stop* po orientačne 10 sekundách zoberieme zo stola a súper po ľavici, by mal okamžite licitovať hlášky *Pas* alebo *Kontra*. Nad ostatnými hláškami môže ešte rozmýšľať. Je to tak preto, lebo partner by na základe jeho váhania mohol vyvodiť záver, ku ktorému dospel z nekorektne získanej informácie - buď by dal kontru, ku ktorej by sa inak neodhodlal alebo by súperov prelicitoval.

*Alert* sa používa na informovanie súperov, že hláška partnera bola umelou hláškou. Na niektorých bidding boxoch je namiesto kartičky *Alert* vlajočka do ktorej cvrnkneme. Alertujú sa hlášky do úrovne 3BT, okrem otvorení. Ak partner otvorí 4BT a bude to umelá hláška, sme povinní ju alertovať. Keď sa nepoužívali bidding boxy, alert sa oznamoval zaklopaním po stole.

Kedysi sa licitovalo bez licitačných krabíc, hlášky sa vyslovovali nahlas. Na základe intonácie hlasu, si partneri aj nevedomky, mimovoľne mohli odovzdať informácie. Licitovanie pomocou licitačných kartičiek má ďalej tú výhodu, že vidíme celý priebeh licitácie a nemusíme si ho pamätať. 
Hlášky sa ukladajú na stôl tak, aby bolo vidieť celý priebeh licitácie. 
Keďže každý hráč má vlastnú licitačnú krabicu, sú na každom stole štyri.

## Pozri aj
*Licitácia

Kategória:Bridž
Becquerel

**Becquerel** môže byť:
* jednotka rádioaktivity podľa sústavy SI, pozri becquerel (jednotka)
* impaktný kráter Marsu, pozri Becquerel (kráter)
* priezvisko, napr.:
**Antoine Henri Becquerel, fyzik
Fritz Strassmann

**Fritz Strassmann** (* 22. február 1902, Boppard, Nemecko – † 22. apríl 1980, Mainz) bol nemecký chemik. Spolu s Ottom Hahnom je považovaný za spoluobjaviteľa štiepenia uránu.

## Život
Fritz Strassmann získal chemické vzdelanie na Vysokej škole technickej v Hannoveri. Od roku 1929 až do roku 1945 pracoval v Chemickom ústave cisára Wilhelma v Berlíne. Zúčastňoval sa na skúmaní rádioaktívnych izotopov uránu a tória. V roku 1938 podal chemický dôkaz štiepenia uránu pri bombardovaní neutrónmi.Ďalej sa zaoberal neutrónovým výskumom, štiepením jadier a výsledky uverejňoval v svojich novinách „Veda v Bloku“.

Od roku 1946 pôsobil ako profesor a riaditeľ Ústavu anorganickej chémie v Mainzi, kde aj po odchode do dôchodku zomrel.

## Zdroje
* Kvasnica, J.: *Priekopníci modernej fyziky*. Smena, Bratislava, 1987, s.106

Kategória:Nemeckí chemici
Beretta 92

thumb|Beretta 92
**Beretta 92** je poloautomatická pištoľ talianskej výroby vyrábaná firmou Beretta.
Bola navrhnutá v roku 1972. Design vychádzal z designu predchádzajúcej pištole Beretta M1951. Navrhli ju konštruktéri Carlo Beretta, Vittorio Valle a Giuseppe Mazzetti. Vyrábať sa začala v roku 1975 a vyrába sa dodnes. Okrem základného modelu existuje mnoho jej variácií. Vyrába sa v troch kalibroch: 9 × 19 mm Parabellum, .40 S&W (variácia nazývaná Beretta 96) a 9 × 21 mm IMI (variácia Berreta 98).

Je používaná mnohými armádami a policajnými zbormi po celom svete. Používa ju napríklad talianska a francúzska armáda (verzia 92G), americká, španielska a alžírska polícia a juhoafrické a peruánske špeciálne komandá. Používa ju aj americká armáda, ktorá používa variáciu M9. M9 slúži ako náhrada za Colt M1911, ktorý bol používaný do 80. rokov. 

## Základné údaje
* Dĺžka: 21 cm
* Váha: 950 g
* Kapacita zásobníku: 15 nábojov

Kategória:Pištole
James Chadwick

**James Chadwick** (* 20. október 1891, Bollington, Spojené kráľovstvo – † 24. júl 1974, Cambridge) bol anglický fyzik a nositeľ Nobelovej ceny za fyziku za objavenie neutrónu.

## Životopis
Navštevoval strednú školu v Manchestri a neskôr študoval na miestnej univerzite a na univerzite v Cambridge. V roku 1914 odišiel do Nemecka, kde pracoval s Hansom Geigerom na Technische Univerzität v Berlíne. Po vypuknutí prvej svetovej vojny musel Chadwick ostať v Nemecku, kde bol internovaný až do konca vojny.

Po skončení prvej svetovej vojny sa vrátil do Cambridge, kde pracoval spolu s Ernestom Ruthefordom na skúmaní emisií gama žiarení z rádioaktívnych látok. Skúmali tiež transmutácie častíc ich bombardovaním alfa časticami a skúmali aj atómové jadrá.

V roku 1932 ako prvý na svete objavil neutrálne nabitú časticu vo vnútri atómu, ktorá dostala názov neutrón. Za tento prevratný objav mu bola v roku 1935 udelená Nobelova cena za fyziku. Jeho objav umožnil vytvorenie prvkov ťažších ako urán aj v laboratórnych podmienkach a neutróny už v roku 1934 použil Enrico Fermi na bombardovanie atómového jadra.

V roku 1935 sa stal profesorom fyziky v Liverpoole. V roku 1940 na krátku dobu odišiel do USA, kde sa zúčastňoval nukleárnych výskumov, ale onedlho sa vrátil. Do USA sa vrátil ešte neskôr, keď sa pripojil k Projektu Manhattan.

V roku 1945 bol  pasovaný za rytiera. Po vojne sa Chadwick vrátil do Cambridge, kde aj 24. júla 1974 zomrel.

## Literatúra
* Lubomír Sodomka, Magdalena Sodomková, Nobelovy ceny za fyziku, Praha : SET OUT, 1997. ISBN 80-902058-5-2

## Iné projekty

## Externé odkazy
* Chadwick's article in Nature (May 10, 1932: „The Existence of a Neutron“)
* Another letter (3 months earlier) from Chadwick to Nature 
* Annotated bibliography for Chadwick from the Alsos Digital Library for Nuclear Issues 
* Nobel prize Website entry
* Description of Chadwick papers held by Churchill Archives Centre, Cambridge 

Kategória:Anglickí fyzici
Kategória:Nositelia Nobelovej ceny za fyziku
Kategória:Britskí nositelia Nobelovej ceny
Kategória:Projekt Manhattan
Kategória:Členovia Kráľovskej spoločnosti
Kategória:Zahraniční členovia American Philosophical Society
Kategória:Držitelia Radu Pour le Mérite
Kategória:Absolventi University of Cambridge
Klavírny koncert G dur (Ravel)

**Klavírny koncert G dur, Op. 88** je dielo francúzskeho skladateľa Maurica Ravela. 

Ravel začal na koncerte pracovať v roku 1929. Vstupná melódia koncertu mu napadla však už o rok skôr pri ceste vlakom z Oxfordu do Londýna. V tomto roku skladateľ prevzal čestný doktorát na Oxfordskej univerzite. Ravel koncert dokončil v roku 1931 po troch rokoch práce, pričom súčasne komponoval i svoj druhý klavírny koncert. Koncert G-dur pôvodne zamýšľal predstaviť na svojom špeciálnom turné, v čom mu však zabránili zdravotné ťažkosti. Koncert tak nakoniec venoval pianistke Margeruite Longovej, ktorá ho predniesla na premiére v roku 1932, za sprievodu Lamoureux Orchestra pod taktovkou Ravela. Skladba vzbudila senzáciu. Koncert je ukážkou klavírnej virtuozity, brilancie a zvukovej farebnosti, za ktorú vďači Ravelovým vynikajúcim inštrumentačným schopnostiam. Možno tu začuť i prvky jazzu, ktoré skladateľ vstrebával počas svojho amerického turné. Ravel nemal príliš rád závažné, dramatické koncerty typu Brahmsa. Pri komponovaní sa inšpiroval odľahčenými koncertami Mozarta a Saint-Saënsa. Bol presvedčený, že klavírny koncert môže byť odľahčený, nadýchaný a brilantný. Svoj cieľ dokonale naplnil.

Koncert začína "in medias res" živou melódiou hranou pikolou, ktorú doprevádza svojími figuráciami klavír. Rovnakú melódiu zopakuje potom trúbka sprevádzaná orchestrom. Nasleduje časť so snovými klavírnymi pasážami dopĺňanými orchestrom. Asi v polovici vety klavír spolu s orchestrom zopakuje úvodnú tému, ale v inej tónine. Nasleduje mysteriózne znejúca časť, klavír akoby však ale postupne ožíval a veta smeruje do ostrého zakončenia. V druhej vete, *Adagio assai* sa ozýva jednoduché a zároveň sugestívne klavírne sólo bez sprievodu orchestra. Neskôr sa zapojí i orchester a spolu s vysokými tónmi klavíra vytvárajú čaro jednej z najkrajších pomalých viet všetkých klavírnych koncertov. Poslednou vetou koncertu je energické *Presto*. Vstupné tóny patria plechovým dychovým nástrojom a tympanom, po ktorých sa hneď rozbehne klavír s vírom tónov, do ktorého rozmarne vstupuje Es klarinet, pikola a ďalšie nástroje. Tretia veta je prehliadkou klavírnej virtuozity, hoci klavír a orchester tu vystupujú ako rovnocenní partneri. Záverečné tóny opäť patria plechovým dychovým nástrojom a tympanom. 

Ravelov koncert vďaka spomínaným atribútom zostáva originálnym dielom, ktoré predstavuje prínos do klavírnej literatúry. U publika sa teší veľkej obľube.

Ravel
Ravel
Maracó (department)

**Maracó** je jeden z 22 departmentov argentínskej provincie La Pampa.

## Obyvateľstvo
Podľa odhadu INDEC mal department v roku 2005 už 60 148 obyvateľov.

Kategória:Departmenty v Argentíne
Paródia

[náhľad|Paródia na fresku ''[Stvorenie Adama* od Arneho Niklasa Janssona.]]
*'Paródia''' je literárne, filmové, hudobné alebo iné dielo zosmiešňujúce druhé dielo a myšlienky v ňom obsiahnuté, no nie priamo, ale verným a slepým stotožňovaním sa s jeho ideami. V hraničných situáciách tak odhaľuje nedostatky a chyby ideí a myšlienok kritizovaného diela.


Kategória:Literárne pojmy
Kategória:Humor
Provincia (Fínsko)

thumb|Provincie Fínska

**Provincia** () bola do roku 2009 vo Fínsku najväčšia samostatná administratívna jednotka. Fínsko sa pred ich zrušením delilo na 6 provincií:
# Južné Fínsko
# Západné Fínsko
# Východné Fínsko
# Oulu
# Laponsko
# Ålandy

Úrady provincií zastupovali centrálnu výkonnú moc. Systém provincií bol zavedený už roku 1634, ale v roku 1997 bol radikálne zmenený. Počet provincií sa zmenšil z 12 na 6. To z provincií urobilo čisto administratívne jednotky, pretože ich hranice už nerešpektovali jazykové a kultúrne rozdiely.

Každá provincia bola vedená predsedom ("zemským pánom" - *maaherra, landshövding*), ktorého vymenoval prezident na návrh vlády. Predseda bol hlavou provinciálneho úradu (*lääninhallitus*, *länsstyrelse*), ktorý zastupoval miestne úrady na siedmich ministerstvách v nasledujúcich oblastiach:
* sociálne služby a zdravotníctvo
* školstvo a kultúra
* polícia
* záchranné služby
* doprava
* obchodnú súťaž a spotrebiteľské záležitosti
* súdnictvo

Úrady spadajúce pod provinciálny úrad boli registračný úrad (*maistraatti, magistrat*) a miestne okrsky (*kihlakunta, härad*), okrsky boli pre políciu, výber daní a štátne zastupiteľsvo.





Kategória:Geografia Fínska
Bôrik

**Bôrik** môže byť:

* malá borovica alebo borina
* v lesníckej terminológii, borový lesík
* vrch (922,1 m n. m.) v Kozích chrbtoch, pozri Bôrik (Kozie chrbty)
* vrch (247 m n. m.) v Bratislave, pozri Bôrik (vrch v Bratislave)
* chránené územie v Bratislave, pozri Bôrik (chránený areál)
* chránené územie v Popradskej kotline, pozri Bôrik (prírodná rezervácia)
* sedlo v Podtatranskej brázde, pozri Bôrik (sedlo)
* prítok Paseckého potoka v povodí Myjavy, pozri Bôrik (prítok Paseckého potoka)
* časť mesta Žilina, pozri Bôrik (Žilina)
* ulica v Bratislave, pozri Bôrik (ulica)
* hotel v Bratislave, pozri Hotel Bôrik
* diaľničný tunel, pozri Tunel Bôrik
* priezvisko, pozri Bôrik (priezvisko)

## Referencie
Robert Ponger

**Robert Ponger je [[Rakúsko|rakúsky]] hudobný producent z Viedne.** 

Objavil rakúsku hudobnú hviezdu Falca a rozbehol jeho sólovú kariéru. Produkoval okrem iného hit "Der Kommissar" na jeho prvom albume "Einzelhaft"  i Falcov druhý album "Junge Römer" (1984). Tiež produkoval v roku 1983 pre Uda Jürgensa singel "Lust am Leben", nemal síce veľký úspech ale dnes je vyhľadávaným zberateľským kúskom. 

V roku 1990 uzavrel spoločnú spoluprácu s Falcom na albume "Data de Groove", ktorý opäť produkoval, avšak album bol komerčný neúspech. Fanúšikovia si tento album dnes vysoko vážia, lebo na tomto albume sa Falco opäť nebál experimentovať.

Kategória:Rakúski hudobní producenti
Kraj (Fínsko)

náhľad|Kraje Fínska

**Kraj** () je vo Fínsku administratívna jednotka. Fínsko je zložené z 19 krajov. 

* Etelä-Karjala (Južná Karélia)
* Päijät-Häme
* Kanta-Häme
* Uusimaa
* Kymenlaakso 
* Etelä-Pohjanmaa (Južná Pohjanmaa)
* Pohjanmaa 
* Pirkanmaa 
* Satakunta 
* Keski-Pohjanmaa (Stredná Pohjanmaa) 
* Keski-Suomi (Stredné Fínsko) 
* Varsinais-Suomi (Vlastné Fínsko) 
* Pohjois-Karjala (Severná Karélia) 
* Pohjois-Savo (Severné Savo) 
* Etelä-Savo (Južné Savo) 
* Pohjois-Pohjanmaa (Severná Pohjanmaa) 
* Kainuu 
* Laponsko
* Ålandy

## Iné projekty

Kategória:Geografia Fínska
Bôrik (sedlo)

**Bôrik** () je sedlo v geomorfologickom celku Podtatranská brázda.

Nachádza sa v podcelku Zuberecká brázda východne od obce Habovka. Znižuje sa medzi masívom Skorušiny () a Osobitej (). Pod sedlom začína Blatná dolina, ktorá sa tiahne juhozápadným smerom. 

Sedlom prechádza asfaltová cesta, ktorá spája Habovku s rekreačným strediskom Oravice. Zároveň ním vedie aj severná hranica územia TANAPu.

## Referencie

Kategória:Sedlá v Podtatranskej brázde
Ladislav Hecht

**Ladislav Hecht** (* 31. august 1909, Žilina, Rakúsko-Uhorsko – † 27. máj 2004, Queens, New York, USA) bol československo-americký profesionálny tenista židovského pôvodu. V medzivojnovom období patril medzi najúspešnejších európskych tenistov a v roku 1941 sa po odsťahovaní do USA dostal do svetovej desiatky najlepších tenistov.

## Kariéra
Ladislav Hecht sa narodil v Žiline vo vtedajšom Uhorsku (dnes na území Slovenska) a mal židovský pôvod. S tenisom začal ako jedenásťročný, učil sa najmä z kníh. Denne trénoval o stenu.

V rokoch 1931 – 1938 reprezentoval Česko-Slovensko v Davisovom pohári. Pri svojej premiére v Davisovom pohári síce prehral, no hneď druhý zápas zvíťazil a pomohol Česko-Slovensku poraziť Španielsko v pomere 3 – 2 a postúpiť do druhého kola. V druhom kole zaznamenal jednu výhru a jednu prehru a Česko-Slovensko porazilo Grécko v pomere 4 – 1 a postúpilo do štvrťfinále. Proti Taliansku zaznamenal iba jednu výhru, druhý zápas sa nekonal. Česko-Slovensko postúpilo do semifinále, kde porazilo Dánsko jednoznačne v pomere 5 – 0, o čo sa zaslúžil aj Ladislav Hecht, keď porazil oboch svojich súperov. Vo finále síce Česko-Slovensko prehralo s Veľkou Britániou, Hecht však zaznamenal víťazstvo nad Bunnym Austinom, ktorý vo svojej dobe patril medzi najlepších hráčov na svete. 

V ďalších ročníkov Davisovho pohára sa mu striedavo darilo a nedarilo. Celkovo reprezentoval Česko-Slovensko 37-krát, z toho 29-krát v dvojhre (14 výhier, 15 prehier) a 8-krát v štvorhre (4 výhry, 4 prehry). V roku 1931 sa stal národnou tenisovou jednotkou, pričom v Európe bol v roku 1934 ôsmy a v roku 1938 deviaty. Zvíťazil na prvej makabiáde v Tel Avive v roku 1932. V roku 1937 sa spolu s Roderichom Menzelom dostal do semifinále štvorhry na Wimbledone. V roku 1939 sa pred nemeckou okupáciou Česko-Slovenska odsťahoval do USA, kde počas druhej svetovej vojny pracoval v muničnej fabrike.

V roku 2005 bol in memoriam zapísaný do siene slávy židovského športu a v roku 2007 bol zapísaný do novootvorenej Siene slávy slovenského tenisu.

## Externé odkazy
*Zdroj, z ktorého primárne čerpal tento článok

Kategória:Slovenskí tenisti
Kategória:Tenisti židovského pôvodu
Kategória:Slovenské osobnosti židovského pôvodu
Kategória:Sieň slávy slovenského tenisu
Kategória:Osobnosti zo Žiliny
Sieň slávy slovenského tenisu

**Sieň slávy slovenského tenisu** je expozícia, ktorá zahrňuje osobnosti, ktoré sa pričinili o rozvoj slovenského tenisu a posúvali ho dopredu. Slávnostné otvorenie a uvedenie prvých 12 osobností do Siene slávy sa uskutočnilo 18. apríla 2007 v Primaciálnom paláci v Bratislave.

Členovia Siene slávy slovenského tenisu:
* Mária Ančincova (*30.12.1930 - †18.4.2002) zaradená do siene slávy in memoriam 4. 2. 2010
* Juraj Bartoš (*11.12.1916 - †4.4.1983) zaradený do siene slávy in memoriam 18. 4. 2007
* Karina Cíleková-Habšudová  (*2.8.1973) zaradená do siene slávy 18. 4. 2007
* Jozef Marián Fillo (*25.3.1916 - †15. 6. 2002) zaradený do siene slávy in memoriam 19. 12. 2013
* Ladislav Hecht (*31.8.1909 - †27.5.2004) zaradený do siene slávy in memoriam 18. 4. 2007
* Jozef Jedľovský (*12.9.1919 - †24.11.1979) zaradený do siene slávy in memoriam 18. 4. 2007
* Eugen Klimo (*26.1.1927 - †16.5.2014) zaradený do siene slávy 11. 4. 2008
* Ľudovít Kozár (*2.10.1923 - †16.11.1998) zaradený do siene slávy in memoriam 18. 4. 2007
* Ján Krajčík  (*16.1.1924 - †13.3.2014) zaradený do siene slávy 18. 4. 2007
* Karol Kučera  (*4.3.1974) zaradený do siene slávy 19. 12. 2013
* Jan Kukal (*13.9.1942) zaradený do siene slávy 4. 2. 2010
* Ján Ležovič (*23.3.1920 - †7.3.2013) zaradený do siene slávy 11. 4. 2008
* Ivan Lichner  (*10.6.1928 - †8.9.2009) zaradený do siene slávy 18. 4. 2007
* Miloslav Mečíř  (*19.5.1964) zaradený do siene slávy 18. 4. 2007
* Lýdia Melišová (*3.6.1944 - †26.3.2011) zaradená do siene slávy in memoriam 19. 12. 2013
* Boris Okánik  (*25.12.1929) zaradený do siene slávy 18. 4. 2007
* Branislav Stankovič (*30.5.1965) zaradený do siene slávy 5. 4. 2014
* Katarína Studeníková (*2.9.1972) zaradená do siene slávy 19. 12. 2013
* Karol Šafárik  (*7.7.1939) zaradený do siene slávy 18. 4. 2007
* Marián Vajda (*24.3.1965) zaradený do siene slávy 11. 4. 2008
* Ferdinand Vrba (*27.6.1922 - †8.11.1991) zaradený do siene slávy in memoriam 18. 4. 2007
* Radka Zrubáková  (*26.12.1970) zaradená do siene slávy 18. 4. 2007
Juraj Bartoš (tenista)

**Juraj Bartoš** (* 11. december 1916 – † 4. apríl 1983) bol slovenský tenista.

## Kariéra
S tenisom začínal v tenisovom klube v Košiciach. Svoj talent prejavil už ako junior, bol v semifinále juniorského majstrovstvá ČSR (Pardubickej juniorky), tituly získaval na  Slovensku. Počas druhej svetovej vojny boli Košice v území pridelenom Maďarsku a Bartoš reprezentoval Maďarsko v medzištátnom stretnutí s Talianskom.

Po oslobodení opäť hral za svoj košický klub. V rokoch 1948 a 1951 získal tituly majstra Slovenska v dvojhre. Získal aj viacero titulov vo štvorhre. Ešte počas svojej hráčskej kariéry sa začal venovať trénerskej činnosti, ktorú najprv vykonával najmä v Košiciach ale pôsobil aj vo Vranove, Spišskej Novej Vsi a Prešove.

V druhej polovici sedemdesiatych rokov a začiatkom osemdesiatych rokov pôsobil ako predseda Východoslovenského tenisového zväzu.

## Zdroj
* Zdroj, z ktorého pôvodne čerpal tento článok

Kategória:Narodenia v 1916
Kategória:Úmrtia v 1983
Kategória:Slovenskí tenisti
Kategória:Maďarskí tenisti
Kategória:Slovenskí tenisoví rozhodcovia
Kategória:Slovenskí tenisoví tréneri
Kategória:Sieň slávy slovenského tenisu
Chalileo (department)

**Chalileo** je jedným z 22 departmentov argentínskej provincie La Pampa.

Kategória:Departmenty v Argentíne
Toay (department)

**Toay** je jeden z 22 departmentov argentínskej provincie La Pampa.

Kategória:Departmenty v Argentíne
Toay

**Toay** môže byť:
* department v argentínskej provincii La Pampa, pozri Toay (department)
* mesto v departmente Toay, pozri Toay (La Pampa)
Jozef Jedľovský

**Jozef Jedľovský** (* 12. september 1919, Bratislava - † 24. november 1979) bol slovenský športový publicista, novinár, basketbalista, basketbalový rozhodca a 12 rokov predseda Slovenského tenisového zväzu.

Súťažne sa venoval najmä basketbalu, v ktorom pôsobil aj v slovenskej reprezentácii, venoval sa však aj stolnému tenisu a tenisu.

Vo svojej publicistickej a novinárskej činnosti vydal 12 publikácii. Bol dlhoročný vedúci oddelenia športov v redakcii týždenníka Štart. V roku 1977 bol iniciátorom vydania monotematického vydania týždenníka Štart o Wimbledone pri príležitosti jeho stého ročníka, čím sa zaslúžil o širšie rozšírenie tenisu do povedomia ľudí.

## Externé odkazy
* Zdroj, z ktorého pôvodne čerpal tento článok

Kategória:Narodenia v 1919
Kategória:Úmrtia v 1979
Kategória:Sieň slávy slovenského tenisu
Kategória:Slovenskí basketbalisti
Kategória:Slovenskí basketbaloví rozhodcovia
Kategória:Slovenskí publicisti
Kategória:Slovenskí novinári
Kategória:Osobnosti z Bratislavy
Tupolev ANT-58

**Tupolev ANT-58** bol sovietske bombardovacie lietadlo z druhej svetovej vojny, vyrobené iba v dvoch prototypoch **(ANT 58, ANT 58U)**. Vývoj lietadla pokračoval prototypmi **ANT-59** a **ANT-60**, výsledkom bol stroj Tupolev Tu-2. 

## Technické údaje
* Osádka: 3 (ANT-58), 4 (ANT-58U)
* Pohon: 2 motory M-120 TK-2 (ANT-58), 2 motory AM-37 (ANT-58U)
* Výkon: 2x 1324&nbsp;kW (ANT-58), 2x 1029&nbsp;kW (ANT-58U)
* Rozpätie: 
* Dĺžka: 
* Výška: 
* Vlastná hmotnosť:  (ANT-58),  (ANT-58U)
* Vzletová hmotnosť:  (ANT-58),  (ANT-58U)
* Maximálna rýchlosť: /h (ANT-58), /h (ANT-58U)
* Cestovná rýchlosť: /h (ANT-58), /h (ANT-58U)
* Dostup: 
* Dolet:  (ANT-58),  (ANT-58U)
* Výzbroj: 2 kanóny Švak kalibru , 4 guľomety Škas kalibru ,  bômb

 

Kategória:Sovietske bombardovacie lietadlá
Kategória:Lietadlá Tupolev
Kategória:Prototypy sovietskych lietadiel
Baranidlo

thumb|historický útok baranidlom na pevnosť
thumb|Baranidlo s ochrannou konštrukciou

**Baranidlo** v základnej forme je kmeň stromu ktorý slúžil na ničenie či poškodenie brán miest a pevností. Najjednoduchšou formou bojového stroja je obliehacie baranidlo, ktoré bolo pravdepodobne aj prvým strojom.

## Vývoj
Prvé zaznamenané použitie baranidla bolo v boji Asýrčanov proti mestám Judey v 7. storočí pred Kr. Prvé baranidlá neboli pravdepodobne nič iné než otesané kmene stromov nesené mužmi. Časom sa hlava baranidla spevnila železom, aby sa zabránilo jej rozštiepeniu, neskôr dostala hlavica liate alebo kované zakončenie v tvare barana.

Stredoveké baranidlo bolo zvyčajne pripevnené na rámovej konštrukcii s kolesami, ktoré boli upravené tak, aby uniesli hmotnosť samotného baranidla, takže muži sa mohli sústrediť na jeho rozhojdanie. Konštrukcia bola často vybavená nástavbou pokrytou namočenou kožou, ktorá chránila baranidlo a jeho obsluhu pred lukostrelcami či inými taktikami používanými na obranu hradieb. Niektoré baranidlá dosahovali skutočne veľké rozmery, záviselo to od toho, kde ich bolo potrebné použiť.

## Iné projekty

Kategória:Staroveké zbrane
Kategória:Stredoveké zbrane
Kategória:Obliehacie zbrane
Catriló (department)

**Catriló** je jedným z 22 departmentov argentínskej provincie La Pampa.

## Obyvateľstvo
Podľa odhadu INDEC mal v roku 2005 department 6 807 obyvateľov.

## Iné projekty

Kategória:Departmenty v Argentíne
Clearwater

right|thumb|Clearwater, Florida

**Clearwater** je mesto v okrese Pinellas County v americkom štáte Florida. Má rozlohu 97,7 km² a žije tu 109-tisíc obyvateľov. 

Nachádza sa tu hlavné sídlo scientologickej cirkve.

27. júna 1944 tu zomrel slovenský štátnik Milan Hodža.

## Partnerské mestá
*  Ixmiquilpan, Mexiko
*  Kalamaria, Grécko
*  Nagano, Japonsko
*  Wyong, Austrália

## Referencie


## Iné projekty

## Externé odkazy
* 

Kategória:Mestá na Floride
Ľudovít Kozár

**Ľudovít Kozár** (* 2. október 1923, Bratislava – † 16. november 1998, Bratislava) bol slovenský tenisový funkcionár a v rokoch 19751988 predseda Slovenského tenisového zväzu.

Ľudovít Kozár hral tenis iba na rekreačnej úrovni, zapájal sa hlavne do organizačnej a funkcionárskej práce. Na začiatku jeho funkčného obdobia ako predsedu STZ bol tenis prevažne sezónnym športom a možnosti na prípravu v zime boli obmedzené. Ľudovít Kozár mal značnú zásluhu na vybudovaní viacúčelových hál v Bratislave, takže značné množstvo tenistov mohlo začať svoju prípravu už počas zimy. Táto skutočnosť bola podnetom aj pre iné mestá, v ktorých sa začali budovať špecializované haly a rozšírili sa halové súťaže.

Istý čas pracoval aj na klubovej úrovni, bol predsedom klubu Slovan Bratislava, neskôr pracoval istý čas aj v klube Slavia Bratislava, kde sa podieľal na výstavbe tenisového areálu.

## Externé odkazy
Zdroj, z ktorého pôvodne čerpal tento článok

Kategória:Sieň slávy slovenského tenisu
Kategória:Osobnosti z Bratislavy
Ján Krajčík

**Ján Krajčík** (* 16. január 1924, Žilina – † 13. marec 2014, tamže) bol slovenský tenista a tenisový tréner. Postavenie najlepšieho tenistu na Slovensku mu patrilo takmer počas 15 rokov po druhej svetovej vojne, hoci hral za pražské kluby.

Ako junior sa v roku 1941 prebojoval do finále juniorských majstrovstiev Slovenska. V roku 1945 odišiel do Prahy. Počas jeho začiatkov v Prahe bol ešte zaraďovaný v slovenských rebríčkoch, v rokoch 1947 a 1950 ako jednotka. Titul majstra ČSR v dvojhre nikdy nezískal, no v štvorhre ho získal 5-krát spolu s Jiřím Javorským v rokoch 1952 a 19561959.

Reprezentoval Česko-Slovensko v Davisovom pohári v roku 1957. Odohral štyri zápasy, z toho 2 dvojhry (2 prehry) a 2 štvorhry (1 výhra, 1 prehra).

V jeho hre dominovala istota a presnosť úderov od základnej čiary, k sieti nechodil často, hoci smeč a volej ovládal výborne.

Pracoval aj ako tenisový tréner, venoval sa napr. aj Janovi Kodešovi. Od roku 1965 pôsobil ako tréner v Rakúsku. Do vlasti sa vrátil v roku 1995.

## Referencie

## Externé odkazy
* Zdroj, z ktorého pôvodne čerpal tento článok

Kategória:Osobnosti zo Žiliny
Kategória:Sieň slávy slovenského tenisu
Kategória:Slovenskí tenisti
Kategória:Slovenskí tenisoví tréneri
Ivan Lichner

**Ivan Lichner** (* 10. jún 1928, Bratislava† 8. september 2009) bol slovenský tenisový hráč, rozhodca, tréner, významný funkcionár a publicista.

Hral tenis hlavne za klub Slovan Bratislava. Po skončení aktívnej činnosti v roku 1963 sa stal trénerom I. triedy a rozhodcom medzinárodných zápasov Davisovho pohára. V roku 1965 bol zvolený za predsedu tenisovej rady Slovenského tenisového zväzu. V roku 1968 bol zvolený za kapitána Česko-slovenskej tenisovej asociácie a v tejto funkcii bol reprezentačným vedúcim a zároveň aj trénerom Jana Kodeša.

Ako tréner pôsobil od roku 1981 do roku 1987 v Rakúsku. V roku 1990, dva roky po návrate do vlasti, ho zvolili za predsedu slovenského a českého tenisového zväzu. V roku 1993 nastúpil do funkcie medzinárodného sekretára STZ a pripravil jeho prijatie do Európskej tenisovej asociácie a Medzinárodnej tenisovej federácie.

Intenzívne sa venoval aj publikačnej činnosti. Prispieval do viacerých tenisových časopisov a vydal viacero knižných publikácii.

## Referencie

Kategória:Slovenskí tenisti
Kategória:Slovenskí tenisoví rozhodcovia
Kategória:Slovenskí tenisoví tréneri
Kategória:Slovenskí športoví funkcionári
Kategória:Slovenskí publicisti
Kategória:Sieň slávy slovenského tenisu
Kategória:Osobnosti z Bratislavy
Boris Okánik

Ing. **Boris Okánik** (* 25. december 1929, Nové Zámky – † 10. február 2019, Banská Bystrica) bol slovenský tenista, tenisový rozhodca a tenisový tréner.

V rokoch 19661991 bol predsedom tenisového oddielu v Banskej Bystrici, od roku 1970 bol členom predsedníctva Stredoslovenského tenisového zväzu. Od roku 1990 bol členom predsedníctva STZ, ako predseda komisie rozhodcov. V spolupráci s medzinárodnými rozhodcovskými komisiami zabezpečil kvalitné fungovanie rozhodcov na prvých profesionálnych podujatiach na Slovensku a napokon aj na daviscupových a fedcupových stretnutiach reprezentácie. Funkciu predsedu komisie rozhodcov vykonával do roku 2005. Do Siene slávy slovenského tenisu bol uvedený 18. apríla 2007.

Na dorasteneckých majstrovstvách ČSR v Pardubiciach sa prebojoval až do semifinále v kategórii do 16 rokov. V rokoch 19481952 vyhral viacero turnajov na južnom Slovensku za klub Slovan Bratislava, po presídlení do Banskej Bystrice sa stal viacnásobným majstrom tamojšieho kraja.

Za svoju organizačnú a rozhodcovskú činnosť získal viacero ocenení.

## Referencie

## Externé odkazy
* Zdroj, z ktorého pôvodne čerpal tento článok
* https://www.itfwttba.sk/tenis-doma/-50

Kategória:Osobnosti z Nových Zámkov
Kategória:Sieň slávy slovenského tenisu
Kategória:Slovenskí tenisti
Kategória:Slovenskí tenisoví rozhodcovia
Chical Co (department)

**Chical Co** je jedným z 22 departmentov argentínskej provincie La Pampa.

Kategória:Departmenty v Argentíne
Karol Šafárik

**Karol Šafárik** (* 7. júl 1939, Bratislava) je bývalý slovenský tenista, najlepší slovenský hráč 60. rokov 20. storočia a tenisový tréner.

S tenisom začal ako samouk, neskôr sa pridal ku klubu Lokomotíva Bratislava, za ktorý sa prebojoval do dorasteneckého finále majstrovstiev Slovenska a do majstrovstiev ČSSR juniorov v Pardubiciach. Z Lokomotívy neskôr odišli najlepší hráči do klubu Slovan Bratislava, kde boli lepšie podmienky, spolu s nimi aj Šafárik.

V rokoch 1961-1962 dosiahol najlepšie výsledky, prebojoval sa do finále medzinárodných majstrovstiev ČSSR. Vyhral všetky turnaje v ČSSR okrem samotných majstrovstiev republiky. V roku 1962 sa prebojoval do semifinále medzinárodných majstrovstiev ČSSR. Vyhral aj zahraničné turnaje v Erfurte, Zell am See a Kremse.

V roku 1971 už pôsobil ako tréner v Rakúsku, no ešte aktívne hral a vyhral titul majstra Slovenska. Od roku 1983 do roku 1995 bol trénerom Rakúšanky Judith Wiesnerovej. Dva roky bol fedcupovým kapitánom Rakúska, v Česko-Slovensku päť rokov viedol juniorskú reprezentáciu a bol kapitánom prvého fedcupového tímu.

## Referencie


## Zdroj
* Slovenský tenisový svaz - Karol Šafárik

Kategória:Sieň slávy slovenského tenisu
Kategória:Slovenskí tenisti
Kategória:Slovenskí tenisoví tréneri
Kategória:Osobnosti z Bratislavy
Robert Oppenheimer

**Julius Robert Oppenheimer** (* 22. apríl 1904, New York, New York, USA – † 18. február 1967, Princeton, New Jersey) bol americký teoretický fyzik, známy ako riaditeľ projektu Manhattan, v rámci ktorého viedol počas druhej svetovej vojny vývoj prvej jadrovej zbrane v tajnom laboratóriu v Los Alamos v Novom Mexiku.

## Životopis
Po skončení štúdia na Harvard University spolu s Maxom Bornom vypracoval časť kvantovej teórie.

Po vojne sa stal hlavným poradcom v novovytvorenej Komisii pre atómovú energiu (United States Atomic Energy Commission, AEC) a využíval túto pozíciu na lobovanie za medzinárodnú kontrolu atómovej energie a na zastavenie jadrových pretekov v zbrojení so Sovietskym zväzom. Po vyvolaní hnevu viacerých politikov a vedcov svojimi priamočiarymi politickými názormi počas obdobia "Červeného strachu" (Red Scare), mu bola vo verejnom a spolitizovanom vypočúvaní v r. 1954 odobratá úroveň "bezpečnostnej previerky". Hoci bez priameho politického vplyvu, pokračoval v písaní, vyučovaní a práci vo fyzike. O desaťročie neskôr mu prezident John F. Kennedy ako gesto politickej rehabilitácie udelil *Enrico Fermi Award*. 

Ako vedec je najznámejší ako hlavný zakladateľ Americkej školy teoretickej fyziky počas jeho pôsobenia na Kalifornskej univerzite v Berkeley.

Hoci je známy spolu s Enricom Fermim ako "otec atómovej bomby", otriasla ním smrtonosnosť tejto zbrane po jej zhodení na japonské mestá Hirošimu a Nagasaki. 

## Referencie

## Pozri aj
* Oppenheimer (film)

## Iné projekty

## Externé odkazy
*Biografia
*1965 Audio Interview 
*Was Oppenheimer a member of the Communist Party? 
*On Atomic Energy, Problems to Civilization 
*Oppenheimer talking about the experience of the first bomb test 
*"Freedom and Necessity in the Sciences"

Kategória:Projekt Manhattan
Kategória:Fyzici USA
Kategória:Osobnosti USA židovského pôvodu
Kategória:Absolventi Harvard University
Kategória:Absolventi University of Cambridge
Kategória:Členovia American Academy of Arts and Sciences
Kategória:Osobnosti z New Yorku
Kategória:Absolventi Univerzity v Göttingene
Ferdinand Vrba

**Ferdinand Vrba** (* 27. jún 1922, Bratislava – † 8. november 1991, Viedeň) bol slovenský tenista a tenisový tréner.

Ako 17-ročný člen klubu Železničiar Bratislava sa prebojoval do finále majstrovstiev Slovenska. O rok neskôr, v roku 1941 už získal prvý titul majstra Slovenska. Vo vojnových rokov reprezentoval Slovensko v medzinárodných stretnutiach proti Maďarsku a Chorvátsku. Po obnovení Česko-Slovenska dvakrát reprezentoval republiku v Davisovom pohári v rokoch 1947 a 1948. Zaznamenal 3 výhry a 1 prehru, všetko v dvojhre.

Jeho silnou zbraňou bol dobrý forhend.

Po skončení hráčskej kariéry pracoval ako tréner. Pracoval na Slovensku, v druhej polovici šesťdesiatych rokoch odišiel do Rakúska, kde pôsobil ako tréner až do svojej smrti.

## Externé odkazy
Zdroj, z ktorého pôvodne čerpal tento článok

Kategória:Sieň slávy slovenského tenisu
Kategória:Česko-slovenskí tenisti
Kategória:Slovenskí tenisti
Kategória:Slovenskí tenisoví tréneri
Kategória:Rakúski tenisoví tréneri
Kategória:Rakúske osobnosti slovenského pôvodu
Kategória:Osobnosti z Bratislavy
Radka Zrubáková

**Radka Zrubáková** (* 26. december 1970, Bratislava) je bývalá slovenská profesionálna tenistka a v súčasnosti tenisová trénerka. Jej najvyššia dosiahnutá pozícia v medzinárodnom rebríčku bola 22. pozícia. Bola členkou reprezentácie Česko-Slovenska, ktorá zvíťazila v Pohári federácie v roku 1988.

S tenisom začala ako štvorročná v Slovane Bratislava, jej trénerom bol Karol Šafárik. Ako osemročná si vybojovala titul majsterky Slovenska. V roku 1982 získala zlato v dvojhre aj v štvorhre na majstrovstvách sveta do 12 rokov a na majstrovstvách Európy do 14 rokov. 3-krát sa stala majsterkou ČSSR a 4-krát majsterkou Slovenska. Pomohla družstvu ČSSR k víťazstvu vo viacerých pohároch. 

V roku 1998 bola kapitánkou družstva Slovenska v Pohári federácie. Hráčsku kariéru ukončila v roku 2000, odvtedy sa začala venovať trénerskej činnosti.

## Externé odkazy
*Zdroj, z ktorého pôvodne čerpal tento článok

Kategória:Osobnosti z Bratislavy
Kategória:Sieň slávy slovenského tenisu
Kategória:Slovenskí tenisti
Kategória:Slovenskí tenisoví tréneri
Kategória:Slovenskí olympionici
Kategória:Tenisti na Letných olympijských hrách 1996
Kategória:Slovenské trénerky
Guatraché (department)

**Guatraché** je jeden z 22 departmentov argentínskej provincie La Pampa.

## Obyvateľstvo
Podľa odhadu INDEC mal v roku 2005 department 10 789 obyvateľov.

## Mestá a obce
* Alpachiri
* General Manuel Campos
* Guatraché
* Perú
* Santa Teresa

Kategória:Departmenty v Argentíne
Delfín dlhonosý

**Delfín dlhonosý** (lat. *Stenella longirostris*) je druh delfína z rodu *Stenella*.

## Charakteristika

Žiaden delfín a pravdepodobne ani žiadna iná veľryba nevaríruje tak výrazne v proporciách tela, farbe a vzoroch sfarbenia ako tento druh. U tohto delfína existujú najmenej 3 poddruhy: jeden je rozšírený po celom svete a ďalšie dva vo východnom Pacifiku. Je možné, že v západnom pacifiku existuje aj štvrtý poddruh: trpasličia forma žijúca v plytkých koralových útesoch Thajského zálivu. 

Delfín dlhonosý má 45-65 párov ostrých zubov v spodnej aj hornej čeľusti. Je to štíhly, ale svalnatý delfín s dlhým a tenkým zobcom, vysokou, kosákovito alebo trojuholníkovito tvarovanou chrbtovou plutvou a končistými prsnými plutvami a chvostovou plutvou. Má čierne alebo tmavosivé sfarbenie s bledou až bielou spodnou stranou a čiernymi okrajmi zobca a očí (Je to veľmi premenlivý znak). Ponára sa hlboko, jeho korisťou sú ryby a hlavonožce stredných hĺbok.

Tento delfín vytvára početné húfy, zložené zo stoviek až tisícok jedincov. Tieto skupiny sa často spájajú aj s inými

## Galéria


Image:Spinner dolphins.jpg
Image:Spinnerdelfin.jpg


## Iné projekty

Kategória:Delfínovité
Guatraché

**Guatraché** môže byť:
* department v argentínskej provincii La Pampa, pozri Guatraché (department)
* mesto v departmente Guatraché, pozri, Guatraché (La Pampa)
Reginald Arvizu

**Reginald Quincy "Fieldy" Arvizu** (* 2. november 1969, Bakersfield, Kalifornia, USA) je basgitarista skupiny Korn.

Kategória:Rockoví gitaristi USA
Kategória:Heavymetaloví gitaristi USA
Kategória:Rockoví basgitaristi USA
Kategória:Heavymetaloví basgitaristi USA
Kategória:Rockoví speváci USA
Kategória:Heavymetaloví speváci USA
Kategória:Korn (metalová skupina)
Kategória:Osobnosti z Kalifornie
Hucal (department)

**Hucal** je jeden z 22 departmentov argentínskej provincie La Pampa.

## Mestá a obce
* Abramo
* Bernasconi
* General San Martín
* Jacinto Aráuz

Kategória:Departmenty v Argentíne
Opatová

**Opatová** môže byť:

* mestská časť Lučenca, pozri Opatová (Lučenec)
* mestská časť Trenčína, pozri Opatová (Trenčín)
* miestna časť obce Nová Dedina
Lihuel Calel (department)

**Lihuel Calel** je jeden z 22 departmentov argentínskej provincie La Pampa.

## Iné projekty

Kategória:Departmenty v Argentíne
Limay Mahuida

**Limay Mahuida** môže byť:
* department argentínskej provincie La Pampa, pozri Limay Mahuida (department)
* obec v departmente Limay Mahuida, pozri Limay Mahuida (La Pampa)
Balch (provincia)

**Balch** (po perzsky: بلخ) je jedna z provincií v Afganistane. Leží na severe krajiny. Hlavné mesto provincie je Mazár-e Šaríf. Oblasť patrí k najstaršiemu sídlu centrálnej Ázie a je kolískou iránskej civilizácie. V antike bola známa pod názvom Zariaspa (gréckym písmom: Ζαρίασπα), neskôr Baktra (gréckym písmom: Βακτρα). V oblasti sa stretávala Hodvábna cesta s inou obchodnou cestou.

## Iné projekty

Kategória:Provincie v Afganistane